Борис Младенов-Young
Намерихме те много променен…

chitanka.info

Намерихме те много променен!

Не само остарял в лице и тяло,

а някак си раним и озлобен —

старик, на който не е провървяло.

След два развода, третият ти — в ход

и в къщи с млада хубава метреса

ти трябва да работиш цял живот —

кой безпаричен старец ще хареса!

Захванал си се (късно!) с нов проект.

Не знаеш утре с теб какво ще стане,

задрънкваш се, завиждаш ни, личи…

Посрещнахме те с нужния респект,

не зарад Ганьовското ти държане,

зарад човека, който бе преди!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.